
50 DR.30.6.2008 

 
� 1450 

Ini merupakan satu penganiayaan. Saya meminta kerajaan mengembalikan lesen-
lesen kilang, rokok, taxes pipe kepada syarikat Lady Diana ini sebab syarikat ini mengalami 
kerugian. Hari-hari diburu oleh pihak bank untuk dibayar pinjaman daripada bank 
sedangkan kilang sudah siap tetapi lesen ditarik balik.   

Yang Berhormat daripada Padang Besar juga selaku pengerusi PAC juga sempat 
melawat kilang tersebut dan beliau puas hati bahawa kilang ini memang wujud dan kes ini 
memang perlu dibela.  Saya meminta kerajaan mengembalikan lesen kilang Lady Diana 
kerana ada tuduhan kononnya pemilik syarikat ini membuat penyeludupan tetapi katanya 
sukar dibuktikan.  Cuma alasan ditarik sebab pemilik syarikat gagal untuk membuat laporan 
polis.  

Datuk Haji Baharum bin Haji Mohamed [Sekijang]:  [Bangun] 

Timbalan Yang di-Pertua [Datuk Ronald Kiandee]: Yang Berhormat Sekijang 
bangun, Yang Berhormat.   

Datuk Haji Baharum bin Haji Mohamed [Sekijang]: Terima kasih Tuan Yang di-
Pertua, terima kasih sahabat saya daripada Kinabatangan. Saya juga amat tertarik dengan 
apa yang dihujahkan oleh Yang Berhormat daripada Kinabatangan ini yang mana kerajaan 
kita menggalakkan pertumbuhan SME ini. Akan tetapi saya rasa yang dibangkitkan oleh 
Yang Berhormat Kinabatangan ini, inilah salah satu daripada SME yang kita galakkan.   

Di mana Yang Berhormat daripada Kinabatangan tadi menyatakan bahawa lesen 
telah diberi pada tahun 2004 dan pada tahun 2006 dibatalkan balik. Apabila dah diberikan 
lesen dan dibatalkan balik, orang telah pun mengeluarkan modal, orang telah 
mengeluarkan wang ringgit, tenaga dan tiba-tiba dibatalkan. Jikalau ada pinjaman, 
pinjaman ini macam mana hendak dibayar? Apakah ini sebenarnya kita sebagai kerajaan 
yang hanya bercakap di bibir sahaja tetapi sebenarnya di hati kita tidak mahu menolong 
kepada mereka-mereka ini.   

Saya minta Yang Berhormat daripada Kinabatangan memberikan penjelasan 
ataupun minta kepada Yang Berhormat Menteri memberikan penjelasan. Ini kerana saya 
juga difahamkan bahawa lesen ini diberikan di bawah Kementerian Kewangan sebenarnya 
tetapi apabila mereka ini ingin berjumpa dengan Yang Berhormat Menteri, Yang Berhormat 
Menteri pun tidak mahu berjumpa. Apa dah jadi dengan negara kita ini?   

Timbalan Yang di-Pertua [Datuk Ronald Kiandee]:  Baik Yang Berhormat.   

Datuk Haji Baharum bin Haji Mohamed [Sekijang]: Terima kasih Tuan Yang di-
Pertua.   

Datuk Bung Moktar bin Radin [Kinabatangan]: Terima kasih Yang Berhormat.  
Memang sebab itu saya bangkit perkara ini sebab syarikat Lady Diana ini mengalami 
kerugian besar.   

Jikalau mengikut ucapan ataupun penjelasan daripada Yang Amat Berhormat 
Perdana Menteri, menjadi tanggungjawab kerajaan membela untung nasib segolongan 
masyarakat bumiputera yang ingin berkecimpung dalam industri pembuatan, tetapi apa 
sudah terjadi? Ini merupakan satu penganiayaan. Saya mewakili wakil-wakil rakyat Barisan 
Nasional, kita memang prihatin, kita mahu kerajaan mengembalikan lesen yang ditarik balik 
ini dan dipulihkan keadaan sebab kita tidak mahu rakyat menderita sebab perbuatan 
segelintir pegawai yang tidak bertanggungjawab. Saya mahu pihak kastam juga 
bertanggungjawab dalam persoalan ini...   

Dato' Seri Azmi bin Khalid [Padang Besar]:  [Bangun] 

Datuk Bung Moktar bin Radin [Kinabatangan]:  Ya sila.   

Dato' Seri Azmi bin Khalid [Padang Besar]: Saya hendak tanya Yang 
Berhormat, selain daripada mengembalikan lesen, adakah juga wajar pihak kerajaan 
menyiasat kenapa ini berlaku? Adakah ini perbuatan dalaman yang sememangnya berniat 
yang tidak baik.  Ada sebab-sebab, ada udang di sebalik batunya mungkin. Jadi adakah 
Yang Berhormat mahu mencadangkan itu?  Terima kasih.   



1450. Ini merupakan satu penganiayaan. Saya meminta kerajaan mengembalikan lesen- lesen kilang, rokok, taxes pipe kepada syarikat Lady Diana ini sebab syarikat ini mengalami kerugian. Hari-hari diburu oleh pihak bank untuk dibayar pinjaman daripada bank sedangkan kilang sudah siap tetapi lesen ditarik balik. Yang Berhormat daripada Padang Besar juga selaku pengerusi PAC juga sempat melawat kilang tersebut dan beliau puas hati bahawa kilang ini memang wujud dan kes ini memang perlu dibela. Saya meminta kerajaan mengembalikan lesen kilang Lady Diana kerana ada tuduhan kononnya pemilik syarikat ini membuat penyeludupan tetapi katanya sukar dibuktikan. Cuma alasan ditarik sebab pemilik syarikat gagal untuk membuat laporan polis. Datuk Haji Baharum bin Haji Mohamed [Sekijang]: [Bangun]. Timbalan Yang di-Pertua [Datuk Ronald Kiandee]: Yang Berhormat Sekijang bangun, Yang Berhormat. Datuk Haji Baharum bin Haji Mohamed [Sekijang]: Terima kasih Tuan Yang di- Pertua, terima kasih sahabat saya daripada Kinabatangan. Saya juga amat tertarik dengan apa yang dihujahkan oleh Yang Berhormat daripada Kinabatangan ini yang mana kerajaan kita menggalakkan pertumbuhan SME ini. Akan tetapi saya rasa yang dibangkitkan oleh Yang Berhormat Kinabatangan ini, inilah salah satu daripada SME yang kita galakkan. Di mana Yang Berhormat daripada Kinabatangan tadi menyatakan bahawa lesen telah diberi pada tahun 2004 dan pada tahun 2006 dibatalkan balik. Apabila dah diberikan lesen dan dibatalkan balik, orang telah pun mengeluarkan modal, orang telah mengeluarkan wang ringgit, tenaga dan tiba-tiba dibatalkan. Jikalau ada pinjaman, pinjaman ini macam mana hendak dibayar? Apakah ini sebenarnya kita sebagai kerajaan yang hanya bercakap di bibir sahaja tetapi sebenarnya di hati kita tidak mahu menolong kepada mereka-mereka ini. Saya minta Yang Berhormat daripada Kinabatangan memberikan penjelasan ataupun minta kepada Yang Berhormat Menteri memberikan penjelasan. Ini kerana saya juga difahamkan bahawa lesen ini diberikan di bawah Kementerian Kewangan sebenarnya tetapi apabila mereka ini ingin berjumpa dengan Yang Berhormat Menteri, Yang Berhormat Menteri pun tidak mahu berjumpa. Apa dah jadi dengan negara kita ini?. Timbalan Yang di-Pertua [Datuk Ronald Kiandee]: Baik Yang Berhormat. Datuk Haji Baharum bin Haji Mohamed [Sekijang]: Terima kasih Tuan Yang di- Pertua. Datuk Bung Moktar bin Radin [Kinabatangan]: Terima kasih Yang Berhormat. Memang sebab itu saya bangkit perkara ini sebab syarikat Lady Diana ini mengalami kerugian besar. Jikalau mengikut ucapan ataupun penjelasan daripada Yang Amat Berhormat Perdana Menteri, menjadi tanggungjawab kerajaan membela untung nasib segolongan masyarakat bumiputera yang ingin berkecimpung dalam industri pembuatan, tetapi apa sudah terjadi? Ini merupakan satu penganiayaan. Saya mewakili wakil-wakil rakyat Barisan Nasional, kita memang prihatin, kita mahu kerajaan mengembalikan lesen yang ditarik balik ini dan dipulihkan keadaan sebab kita tidak mahu rakyat menderita sebab perbuatan segelintir pegawai yang tidak bertanggungjawab. Saya mahu pihak kastam juga bertanggungjawab dalam persoalan ini... Dato' Seri Azmi bin Khalid [Padang Besar]: [Bangun]. Datuk Bung Moktar bin Radin [Kinabatangan]: Ya sila. Dato' Seri Azmi bin Khalid [Padang Besar]: Saya hendak tanya Yang Berhormat, selain daripada mengembalikan lesen, adakah juga wajar pihak kerajaan menyiasat kenapa ini berlaku? Adakah ini perbuatan dalaman yang sememangnya berniat yang tidak baik. Ada sebab-sebab, ada udang di sebalik batunya mungkin. Jadi adakah Yang Berhormat mahu mencadangkan itu? Terima kasih.